Казатин

Казатин () — Украинаның Винница облысындағы қала. Хмельник ауданына кіреді. Қаланың ауданы 1229,04 га.
2001 жылғы халық санағы бойынша Қазатин қаласының тұрғындары қала маңындағылармен бірге 28,7 мыңға жуық адамды құрады.

 Орналасуы 
Қала Гуйва өзенінің (Тетеревтің саласы) жоғарғы ағысында, облыс орталығынан 62 км жерде орналасқан. Темір жол торабы. Казатин - Зализничное қалалық үлгідегі кентке бағынышты Қазатин қалалық кеңесінің әкімшілік орталығы.

 Ең жақын қалалар және оларға дейінгі қашықтық 
Казатин өз елінде халық саны бойынша 109-шы орында (Украина), облыста 5-ші орында (Винница облысы). Әлемдегі барлық қалалар арасындағы орны: шамамен 14676 орын.

Ең жақын қалалар және оларға дейінгі қашықтық:
Бердичев (26 км), Андрушевка (36 км), Калиновка (37 км), Погребище (40 км), Липовец (56 км), Сквира (59 км), Винница (60 км), Житомир (61 км), Чуднов (63 км), Хмельник (67 км), Коростышев (68 км), Тетиев (72 км), Ильинцы (73 км), Гнивань (78 км), Немиров (83 км), Радомышль (90 км), Жмеринка (92 км), Монастырище (106 км), Гайсин (108 км), Шаргород (121 км).

 Тарихы 
Қазіргі Казатин орнындағы елді мекен туралы алғашқы жазбаша мәлімет 1734 жылдан басталады. Қазіргі қала Киев-Балтық темір жолын салу кезінде жұмысшылар поселкесі ретінде Казатин ауылының жанынан бой көтерді. 1874 жылы 7 шілдеде Казатин ауылы шағын қалаға жатқызылды.
Темір жолдың жақындығы және теміржол торабына қызмет көрсету қажеттігі Казатиннің қарқынды өсуіне ықпал етті. 1888 жылдан 1890 жылға дейін станса кеңейтілді, жаңа терминал салынды.

1920 жылы сәуірде поляк-кеңес соғысы кезінде қаланы  поляктар басып алды, бірақ кейіннен КСРО-ға қайтарылды. 1921 жылдың көктемінде Казатинде большевиктерге қарсы көтеріліс комитеті құрылды. Комитеттің қызметі Украинаның оң жағалауында Кеңес өкіметі нығайғаннан кейін, шамамен 1921 жылдың жаз-күзінде тоқтатылды.
1923 жылы Қазатин Бердичев ауданының аудан орталығы, ал 1932 жылы әкімшілік-аумақтық бөлінісінің өзгеруімен Винница облысының аудан орталығы болды.
Екінші дүниежүзілік соғыс кезінде оны 1941 жылы 15 шілдеде неміс әскерлері басып алып, 1943 жылы 28 желтоқсанда кеңес әскерлері азат етті. 
1962 жылы желтоқсанда Қазатин ауданының аумағы оның орталығы Казатин қаласымен қазіргі шекарасында бекітілді.

2000 жылдың шілдесінде Украинаның Жоғарғы Радасы Казатинді облыстық бағынышты қалалар санатына қосу туралы шешім қабылдады.

 Өндіріс орындары 
Казатиндіктердің негізгі жұмыспен қамтылуын 11 теміржол көлігі кәсіпорны қамтамасыз етеді, олардың ішіндегі ең ірілері – локомотив депосы, 1871 жылы құрылған, жөндеу және қызмет көрсетумен айналысады.
Сонымен қатар, негізгі өнеркәсіп кәсіпорындары «Казатин ет комбинаты» ЖАҚ, «Казатинхлеб» АҚ, «Қазатинская тігін фабрикасы» АҚ. Дайын шұжықтар мен консервілерден бөлек, Украинадағы McDonald's қоғамдық тамақтандыру желілері үшін гамбургер пирогтарын шығарады.

 Көрікті жерлері 
Теміржол вокзалы Казатин тарихының бастау нүктесі болды. 1889 жылы салынған вокзал Казтиннің басты көрікті жері, сәулеттік мұрасы, сонымен қатар оның визит картасы болып табылады. Бұл Украинадағы ең көне теміржол вокзалдарының бірі.

Қазатиннің тағы бір нысаны – теміржолшылардың еңбек даңқы ескерткіші – Л-2309 паровозы. Қалада революцияға дейінгі сәулеті ғимраттары бар. Атап айтқанда, Земство поштасының ғимараты (қазіргі қалалық тарих мұражайы), Министрлік теміржол мектебі (қазіргі № 2 орта мектеп), су мұнарасы (1889) және басқалар. Сондай-ақ Казатинде көптеген ескерткіштер мен мемориалдық белгілер бар.

 Бауырлас қалалар 
  Клечев (Польша)
  Лежайск (Польша)

 Галерея 

 Дереккөздер 

Санат:Украина қалалары
Санат:Винница облысы қалалары